Palaspalas Panatapan Tele

Palaspalas Panatapan Tele manang jotjot do muse idok on Palaspalas Rianiate, manang Aek Rangat ima sada inganan paridian na adong di Huta Rianiate, Kecamatan Pangururan, Kabupaten Samosir, Provinsi Sumatera Utara, Indonesia. Palaspalas on marsijonokan ma dohot Tano Ponggol nang dohot Jambatan Aek Tano Ponggol.SwiToru.com. Air Panas Di Danau Toba (Diida: 24 November 2024 - 15.20 Wib)

 Pardalanan Tu Palaspalas 
Molo angka jolma na aneng ro maridi tu inganan on, boi ma ro sian pusok ni huta Samosir, Pulo Samosir marhite hite Jambatan Aek Tano Ponggol, leleng ni pardalanan hira hira 20 menit molo markareta (na dua ban na), jala molo angka jolma na ro sian Kota Medan, dalan na mamolus huta Sidikalang mangalosi Simpang Tele ma dalan na jolok, leleng ni pardalanan hurang lobi hira hira 5-6 jom ma leleng na.GoodNewsFromIndonesia.id. Pemandian Aek Rangat Rianiate Sumber Pemandian Air Panas di Pulau Samosir (Diida: 24 November 2024 - 15.22 Wib)

 tingki na bagak ro tu Palaspalas 
Somal na, angka na ro tu inganan Palaspalas Panatapan Tele on, manang Palaspalas Rianiate on, ima di bot niari manang di borgin ni ari, alani ni milas ni aek na, tumagon do ro hita tu inganan on di tingki borgin ni ari. Adong do piga piga inganan lao maridi di Palaspalas on, boi ma hita ro tu inganan on tu bagas ni jabu ni angka jolma na maringanan disi, songon nasomal rade do angka parwarung na metmet di inganan on.

 Sigararon dohot Siboanon tu Palaspalas 
angka na ro tu Palaspalas on, boi ma diboan angka basahan na, piga piga inganan na adong di si, rade do dibahen dua inganan lao inganan maridi songon kolam kolam na etek, adong do sada inganan warung na mambahen kolam paridian na gabe dua, sada mai tu dalahi, na sada nai tu borua, ukkuranna hira hira 6 meter hali 20 meter, jala bagas ni Palaspalas i somal na 1,2 meter, alai beda inganan, beda do basa na ukkuran ni kolam kolam na. 

Taringot tu sigararon, adong do piga piga inganan na so manjalo pambayaran molo maridi tu Palaspalas na dibahen nasida, alai disi ma hita mangopi manang manuhur angka siallangon dohot simunumon, rade do muse dijual nasida na hombar tu jolma na aneng maridi diinganan i, songon sabung dohot angka nasing.TobaRia.com 5 Pemandian Ari Panas Alami di Kawasan Danau Toba (Diida: 24 November 2024 - 15.24 Wib)

 Daptar Pustaha 

 Pranala Ruar